Държавен вестник, бр. 102, 2002 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  102
ПРЕЗИДЕНТ
НА РЕПУБЛИКАТА
УКАЗ № 369
На основание чл. 98, т. 6 от Конституцията
на Република България
П О С Т А Н О В Я В А М :
Назначавам Лъчезар Йорданов Петков—из-
вънреден и пълномощен посланик на Републи-
ка България в Република Полша, и за извънре-
ден и пълномощен посланик на Република Бъл-
гария в Република Латвия.
Изпълнението на указа възлагам на минис-
търа на външните работи.
Издаден в София на 23 октомври 2002 г.
Президент на републиката: Георги Първанов
Министър-председател:
Симеон Сакскобургготски
Подпечатан с държавния печат.
59501
УКАЗ № 370
На основание чл. 98, т. 8 от Конституцията
на Република България
П О С Т А Н О В Я В А М :
Награждавам Хасан Исаев Мюрселов с ор-
ден “Стара планина” първа степен за извънред-
но големите му заслуги за развитието на спорта
и по повод 50 години от рождението му.
Издаден в София на 23 октомври 2002 г.
Президент на републиката: Георги Първанов
Министър-председател:
Симеон Сакскобургготски
Подпечатан с държавния печат.
Министър на правосъдието: Антон Станков
59457
КОНСТИТУЦИОНЕН СЪД
РЕШЕНИЕ № 9
от 24 октомври 2002 г.
по конституционно дело № 15 от 2002 г.
Конституционният съд в състав: председа-
тел—Христо Данов, и членове: Георги Марков,
Димитър Гочев, Тодор Тодоров, Неделчо Беро-
нов, Стефанка Стоянова, Маргарита Златаре-
ва, Васил Гоцев, Людмил Нейков, Румен Ян-
ков, Живан Белчев, Пенка Томчева, при учас-
тието на секретар-протоколиста Милка Бонева
разгледа в закрито заседание на 24 октомври
2002 г. конституционно дело № 15 от 2002 г.,
докладвано от съдията Пенка Томчева.
В съответствие с чл. 150, ал. 1 и на основание
чл. 149, ал. 1, т. 2 от Конституцията на Републи-
ка България от Върховния касационен съд (ВКС),
Общо събрание на гражданската колегия, е по-
искано Конституционният съд да обяви за про-
тивоконституционен Закона за изменение и до-
пълнение на Закона за международния търгов-
ски арбитраж (ЗИДЗМТА) (ДВ, бр. 46 от 2002 г.).
С искането са оспорени § 1 ЗИДЗМТА и § 3,
ал. 1 от преходната разпоредба на закона. Пред-
вид обусловеността на останалите разпоредби
на § 2 и § 3, ал. 2 от оспорените § 1 и § 3, ал. 1 се
иска обявяване на целия закон за противокон-
ституционен.
Според вносителите § 1, с който е изменен
чл. 47 от Закона за международния търговски ар-
битраж (ЗМТА) (обн., ДВ, бр. 60 от 1988 г.; изм.,
бр. 93 от 1993 г., бр. 59 от 1998 г., бр. 38 от 2001 г.),
е противоконституционен. С възлагането на
ВКС функции на единствена инстанция по иск
за отмяна на арбитражно решение на посоче-
ните 6 основания се нарушава “инстанционност-
та на процеса и свързаните с нея гаранции за
правото на защита на гражданите и юридичес-
ките лица—чл. 56 във връзка с чл. 122, ал. 1 от
Конституцията”. Изложени са съображения и
за противоречие с чл. 119, ал. 1 и чл. 124 от
Конституцията, които определят ВКС само като
контролноотменителен съд. Твърди се, че след
изменението ВКС “не би могъл да обезпечи
единството на собствената си практика като
гаранция за сигурността и предвидимостта при
правоприлагането, които визира чл.124 от Кон-
ституцията на Република България”.
С § 3, ал. 1 от преходната разпоредба със за-
кон се предписва на съдебен орган да отмени
свои определения за допускане на обезпечения
по искове по чл. 47 ЗМТА. С това се нарушават
конституционните принципи и норми за разде-
лението на властите (чл. 8), за независимостта
на съдебната власт (чл. 117, ал. 2) и за правото
на защита (чл. 56 и чл. 122, ал. 1).
С определение от 12.IХ.2002 г. искането е
допуснато за разглеждане по същество и са кон-
ституирани като заинтересовани страни Народ-
ното събрание, Министерският съвет, министъ-
рът на правосъдието, Арбитражният съд при
Българската търговско-промишлена палата,
Арбитражният съд при Българската стопанска
камара и Висшият адвокатски съвет. Те са пред-
ставили писмени становища, които поотделно
са обсъдени в следващото изложение.
I. Предварителни бележки
Законът за международния търговски ар-
битраж, приет през 1988 г. (ДВ, бр. 60 от 1988 г.),
в частта за отмяна на арбитражно решение
(чл. 47, 48 и сл.) е претърпял изменение в след-
ните насоки: чл. 47, ал. 1 ЗМТА от 1988 г. пред-
вижда възможност за отмяна на арбитражно
решение “от Софийския градски съд по исков
ред” при наличие на някое от пет основания, а
ал. 2 на същата разпоредба дава право на съда
по свой почин да прогласи нищожност на ре-
шението, когато при разглеждане на делото
намери, че предметът на спора не подлежи на